cyanic-selkie/wikianc huggingface dataset:
Yrjö Kaloniemi
Vuonna 1934 Kaloniemi siirtyi Lahteen, jossa hän toimi Lahden lyseon voimistelun, urheilun ja terveysopin lehtorina. Ura järjestötoiminnassa, erityisesti hiihtourheilun parissa, jatkui Lahteen siirtymisen jälkeen. Suomen Hiihtoliiton johtavissa luottamustehtävissä Kaloniemi ehti toimia 27 vuotta, samoin kuin kouluttajana, tuomarina ja suomalaisten kilpahiihtojoukkueiden johtajana, kuten Garmisch-Partenkirchenin, St. Moritzin ja Oslon talviolympialaisissa sekä lukuisten MM-hiihtojen Suomen hiihtojoukkueen johtajana. Kaloniemi työskenteli ajoittain myös urheilutoimittajana ja oli selostamassa urheilukilpailuja. Hän aloitti Suomen Hiihtoliiton vuosikirjan toimittamisen 1930-luvulla ja laati liiton kilpailusäännöt ja hiihtomerkkijärjestelmän perusteet. Opintomatkoja ulkomaille Kaloniemi teki jo 1920-luvulta alkaen ja edusti Suomea useissa hiihdon kansainvälisissä kongresseissa. Hän osallistui aktiivisti Salpausselän kisojen järjestelyihin. Hän toimi vuosina 1941–1942 ja 1956–1961 kisojen järjestelyvastuussa. Hiihdon maailmanmestaruuskisoissa 1958, jotka järjestettiin Lahdessa, hän oli järjestelytoimikunnan puheenjohtaja. Suomen Hiihtoliiton puheenjohtajana Kaloniemi toimi yli kymmenen vuotta, vuodesta 1942 vuoteen 1954, jolloin häntä seurasi tehtävässä Akseli Kaskela.
Urheilun järjestötoiminnan lisäksi hän toimi Lahdessa kaupunginvaltuuston jäsenenä.
Nicolás Avellaneda
pienoiskuva|Nicolás Avellaneda Nicolás Remigio Aurelio Avellaneda Silva (3. lokakuuta 1837 – 24. marraskuuta 1885) oli argentiinalainen journalisti ja poliitikko. Hän toimi maansa presidenttinä Domingo Faustino Sarmienton jälkeen vuosina 1874–1880.
Avellanedan kaudella aloitettiin Argentiinan sisämaan valloitus. Argentiinan armeija surmasi 1000 mapuche-intiaania ja karkotti heitä asuinalueeltaan arviolta 15 000 henkilöä. Joidenkin mielestä tämä mahdollisti Argentiinan muuttumisen maatalouden suurvallaksi, kun taas monet pitävät tätä alkuperäisväestöön kohdistuneena kansanmurhana.
Avellanedaa seurasi presidenttinä Julio Argentino Roca.
CAB Madeira
CAB Madeira on madeiralainen koripalloseura Funchalista.
Historia
Seura perustettiin vuonna 1979, jolloin kaveripiiri päätti aloittaa harjoitteluseuran. Pian toiminta kuitenkin laajeni valtakunnalliseksi ja vuonna 1986 seuran naisten joukkue nousi valtakunnalliseen sarjaan. Vuonna 1989 CAB aloitti miesjoukkueen toiminnan ja vuonna 1997 se nousi pääsarjaan. Ensimmäistä kertaa joukkue osallistui miehissä eurosarjoihin kaudella 1999–2000, jolloin CAB pelasi Korać Cupissa. Vuonna 2003 joukkue pelasi maansa cup-finaalissa. Vuosina 2002–2006 seura osallistui EuroCup Challengeen. Kaudella 2008–2009 CAB selviytyi maassaan välieriin asti, mikä on seuran miesjoukkueen historian paras saavutus kotimaan sarjassa.
Seuran naisten joukkue voitti maan mestaruuden vuonna 2006, jonka lisäksi se on osallistunut naisten EuroCupiin.
Néa Karváli
Néa Karváli on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Kaupungin väkiluku on 2 160 (vuonna 2011).
Megha Tropiques
Megha Tropiques on Intian ISROn ja Ranskan CNESin yhteinen ilmastoa tutkiva satelliitti.
Néa Karváli
pienoiskuva|vasen|Néa Karválin kansatieteellinen museo. Néa Karválin pieni kaupunki sijaitsee Kaválanlahden rannalla noin yhdeksen kilometriä itään Kaválan kaupungin keskustasta. Sen nimi viittaa alkuperäiseen Karváliin eli Gkélveriin (Γκέλβερι) (nyk. Güzelyurt) Vähässä-Aasiassa. Kaupungin pohjoispuolelta kulkee A2-valtatie.
Néa Karváli muodostaa myös laajemman kaupunkiyhdyskunnan (Δημοτική Κοινότητα Νέας Καρβάλης, Dimotikí Koinótita Néas Karvális), johon kuuluvat varsinaisen Néa Karválin kaupungin lisäksi kylät Áno Léfki ja Léfki. Koko yhdyskunnan väkiluku on 2 225.
Megha Tropiques
Satelliitti laukaistiin 12. lokakuuta 2011 noin 870 km korkealle radalle ekvaattorin yläpuolelle. Satelliitti on suunniteltu tekemää säämittauksia trooppisella vyöhykkeellä. Se tutkii pilviä, lämpösäteilyä, ilman kosteutta ja lämpötilaa. Satelliitissa on neljä instrumenttia. Sen kokonaispaino on noin tuhat kiloa.
Salaiset kansiot
Salaiset kansiot (The X-Files) on yhdysvaltalainen science fiction -draamasarja, jonka on luonut Chris Carter. Sarjaa esitettiin alun perin Yhdysvalloissa Fox-kanavalla vuosina 1993–2002 yhteensä yhdeksän tuotantokauden ja 202 jakson ajan. Sarjasta on tehty kaksi täyspitkää elokuvaa, joista ensimmäinen X-Files – taistelu tulevaisuudesta ilmestyi vuonna 1998 ja toinen X-Files: Usko koetuksella 2008. Salaiset kansiot sai myös lyhytikäisen spin-off-sarjan The Lone Gunmen vuonna 2001. Uusi, sarjan tarinaa jatkava kuusiosainen samanniminen minisarja alkoi Fox-kanavalla 24. tammikuuta 2016.
Sarja seuraa kahden liittovaltion agentin, Fox Mulderin ja Dana Scullyn, yrityksiä selvittää selittämättömiä tapauksia, joihin yleensä liittyy paranormaaleja ilmiöitä. He työskentelevät pienellä X-files -osastolla (X-arkistot), mistä sarjan alkuperäinen nimikin tulee. Sinne arkistoidaan FBI:n selvittämättömät tapaukset, jotka sisältävät usein teemoja kauhusta, lääketieteellisistä ihmeistä, salaliitoista sekä Maan ulkopuolisesta elämästä. Päähahmoista Mulder uskoo avaruusolentoihin ja ufoihin, kun taas Scully on paljon skeptisempi ja tieteellisempi. Toisaalta Scully on uskovainen, kun taas Mulder kritisoi uskontoja. Sarjan jaksot jakautuivat kahteen pääluokkaan. Osassa jaksoista käsitellään koko sarjan läpi jatkuvaa pääjuonta ja osassa taas käsitellään jokin yksittäinen tapaus, mille fanien parissa annettiin nimitys "Monster of the Week" (viikon hirviö).
Sarja alkoi Suomessa MTV3-kanavalla 31. tammikuuta 1995 Erityisesti ohjelman ensimmäiset tuotantokaudet saavuttivat suuren katsojakunnan. Vuoden 2005 kesällä sarjan uusintaesitys alkoi Subilla. Myös keväällä 2007 alkoi sarjan uusintaesitys Subilla.
Vaikutteet
Sarjan luojan, Chris Carterin mukaan huomattava osa sarjan tarinoista on tavalla tai toisella peräisin keltaisen lehdistön sensaatiouutisista ja kaupunkitarinoista, jotka tavalla tai toisella liittyivät paranormaaleihin tai yliluonnollisiin asioihin. Toinen keskeinen vaikuttava tekijä on erityisesti 1950-luvulla pinnalla ollut UFO-kultti ja huhupuheina levinneet salaliittoteoriat hallituksen ja avaruusolioiden yhteydestä. Vastoin satunnaisesti esitettyä käsitystä Salaiset kansiot ei luonut näitä teorioita, vaan toi ne uudelleen arkipäiväiseen keskusteluun.
Populaarikulttuurin puolella Salaisten kansioiden suurimpana vaikuttajana voidaan pitää Jonathan Demmen kauhutrilleriä Uhrilampaat, joka on vaikuttanut varsinkin sarjan sankarilliseen FBI-kuvaan. Myös muutama vuosi aiemmin ilmestynyt Twin Peaks vaikutti osaltaan sarjan yliluonnollisiin ja surrealistisiin elementteihin, sekä sarjassa esiintyvään viistoon huumoriin. Vanhemmista vaikuttajista mainittakoon 1970-luvun Night Stalker TV-sarja. Sarjan luonne muuttui esityskausien lisääntyessä yhä totisemmaksi ja erityisesti kuudennen kauden jälkeen David Fincherin trillerin Seitsemän vaikutus näkyy groteskien yksityiskohtien ja raa'an väkivallan lisääntymisenä.
Historia
Salaisten kansioiden takana oli käsikirjoittaja-tuottaja Chris Carter, joka perusti sarjaa varten oman tuotantoyhtiönsä Ten Thirteen Productionsin. Carterin jälkeen kaksi merkittävintä henkilöä olivat Glen Morgan ja James Wong, joiden käsikirjoittamia jaksoja suurin osa Salaisten kansioiden faneista pitää juoneltaan sarjan laadukkaimpina. Juuri Morgan ja Wong keksivät useimmat sarjan sivuhahmoista, kuten Lone Gunmenit sekä Walter Skinnerin. He myös kehittivät sarjan niin sanottua "mytologiaa", jossa Mulder ja Scully yrittävät paljastaa Yhdysvaltain hallituksen salaliiton avaruusolentojen olemassaolon salaamiseksi. Sarjan edetessä mytologiajaksojen tapahtumat muuttuvat monimutkaisemmiksi, ja Mulderin ja Scullyn välistä suhdetta tutkittiin tarkemmin. Salaisten kansioiden käsikirjoittajajoukkoon kuului myös Vince Gilligan, joka sittemmin on tunnettu Breaking Bad -sarjan luojana.
Alun perin sarjan ei uskottu menestyvän, mutta jo kolmanteen tuotantokauteen mennessä se oli saavuttanut menestystä ympäri maailmaa. Suosionsa huipun sarja saavutti viidennellä tuotantokaudella, ja suosion katsotaan kääntyneen laskuun vasta kahden viimeisen tuotantokauden aikana.
Seitsemännestä tuotantokaudesta lähtien sarjaa ryhdyttiin hiljalleen lopettamaan. Näihin aikoihin Mulder poistui sarjasta hahmoa esittäneen David Duchovnyn jouduttua sopimuskiistaan FOX-kanavan kanssa, tosin Mulder myöhemmin nähtiin muutamassa kahdeksannen tuotantokauden jaksossa sekä sarjan päätösjaksossa. Mulderin ja Scullyn korvasivat nopeasti erikoisagentit John Doggett ja Monica Reyes, jotka eivät kuitenkaan ikinä nousseet sarjan fanien suosioon. Yhdeksännellä tuotantokaudellaan sarja päättyi 19. toukokuuta 2002 esitettyyn kaksiosaiseen jaksoon nimeltä The Truth.
Päähahmot
Erikoisagentti Fox Mulder opiskeli Oxfordin yliopistossa psykologiaa ja valmistui vuosikurssinsa priimuksena. Tämän jälkeen hän haki FBI-akatemiaan ja valmistui sieltä niin ikään luokkansa parhaana 1984. Akatemiassa Mulder sai lempinimen "Spooky" (suom. "Huuhaa"), koska hänen teoriansa olivat aina sieltä villeimmästä päästä - ja yleensä osuivat oikeaan. Uransa FBI-agenttina hän aloitti väkivaltarikosyksikössä ja häntä kuvailtiin äärimmäisen lahjakkaaksi ja taitavaksi profiloijaksi ja hänen tekemänsä sarjamurhaajista ja salatieteistä kertova tutkielma oli ratkaisevan tärkeä kuuluisan sarjamurhaaja Monty Propsin kiinnisaamisessa. Huolimatta menestyksestään FBI:ssa hän päätti jättää lupaavan uransa FBI:n väkivaltarikosyksikössä ja siirtyä FBI:n kellarikerroksessa sijaitseviin X-arkistoihin, joihin oli arkistoitu yliluonnolliseen liittyviä selittämättömiä tapauksia.
Kiinnostus yliluonnolliseen juontaa juurensa hänen pikkusiskonsa Samanthan katoamiseen tämän ollessa vain 8-vuotias ja Mulderin ollessa 12-vuotias. Mulder uskoo että avaruusoliot tai hallituksen sisäisen salaliiton juonineet vaikutusvaltaiset miehet kaappasivat Samanthan suorittaakseen tälle kokeita ihmis-alien-hybridin luomista varten. Vain hänen yhteytensä kongressiin ja muihin vaikutusvaltaisiin tahoihin salli hänen jatkaa työtään yleisestä vastustuksesta huolimatta.
Luonteeltaan Mulder on itsepäinen, vainoharhainen, pakkomielteiseen käytökseen taipuvainen seksiin addiktoitunut työnarkomaani, joka pitää urheilusta ja napostelee jatkuvasti auringonkukansiemeniä. Jostain syystä Mulderilla on lemmikkinä akvaariokaloja ja hän käyttää makuuhuonettaan romuvarastona ja nukkuu siksi sohvalla. Myöhempinä tuotantokausina Mulderilla on käytössä myös makuuhuone, joka juontaa juurensa tapahtumiin, jotka saivat alkunsa kun aika-avaruusjatkumo vääristyi ja Mulderin ja Morris Fletcher-nimisen elämäänsäkyllästyneen hallituksen työntekijän tietoisuudet vaihtoivat kehoja vahingossa joksikin aikaa. Mulder inhoaa Fox-nimeä, joten hän haluaa häntä kutsuttavan sukunimellä.
Scully uskoo vahvasti tieteeseen, mutta samalla hänen katolinen uskonsa on vahva.
Sivuhahmot
Tupakkamies harrastaa kirjoittamista salanimellä Raul Bloodworth. Hän asuu pienessä asunnossa, jonka osoite on 900 West Georgia Street, Washington (DC).
Tuntemattomassa, mutta korkeassa asemassa syndikaatissa hääräävä "herrasmies", jolla välillä tuntuu olevan erimielisyyksiä Tupakkamiehen kanssa siitä, miten asiat pitäisi hoitaa.
Yksi salaperäisen Syndikaatin johtohahmoista, joka usein pytää Tupakkamiestä hoitamaan likaiset hommansa.
Syndikaatin likaiset hommat hoitava murhamies, joka tappaa mm. Deep Throatin.
Puolustusministeriössä työskentelevä vakooja, joka toimii myös mystisen Roush-yhtiön palveluksessa. Suorittaa hämärähommia FBI:n osastojohtaja Scott Blevinsin alaisuudessa.
Alien Bounty Hunter toimii syndikaatin ja avaruusolentojen sekä kapinallisten välissä, ja usein on hankala päästä perille, kenen etua tämä todella ajaa. Palkkiometsästäjät pystyvät muuttamaan kasvonsa ja rakenteensa kenen tahansa ihmisen näköiseksi. Heidän vihreä verensä on myrkyllistä ja sille altistuminen tietää hengenahdistusta sekä silmä- ja suualueiden syöpymistä. Kuten myös kloonit, heidät tappaa isku terävällä esineellä kallon takaosaan. Myös tarkkaan ammuttu luoti ajaa asian.
Salaliitto
Maapallon alkuperäiset asukkaat joutuivat hylkäämään planeetan viime jääkauden aikana. He aikovat ottaa planeetan uudelleen haltuunsa, ja tarkkailevat sitä. Yksi heidän aluksistaan putosi 1947 New Mexicossa. Tämän jälkeen muutamat henkilöt lähinnä Yhdysvalloissa muodostivat Syndikaatin, joka sai Harmaiden avaruuden muukalaisten tekniikkaa vastineeksi ihmisten selviytymisestä (lähinnä Syndikaatin ja heidän perheenjäsentensä) orjarotuna toimivien ihmis-muukalaishybridien muodossa (projekti Purity Control) Kolonistien palatessa 2012. Syndikaatti saa kuitenkin haltuunsa venäläisten tiedemiesten kehittämän heikon rokotteen muukalaisten virusta vastaan. Kolonistien joukossa toimii myös kapinallisryhmittymä, joka vastustaa planeettojen kolonisaatiota ja sitä myötä Syndikaattia.
Elokuvat
Ensimmäinen X-Files-elokuva, X-Files – taistelu tulevaisuudesta julkaistiin viidennen tuotantokauden jälkeen sarjan ollessa suosituimmillaan vuonna 1998. Se oli aluksi valtaisa menestys, mutta lipputulot hiipuivat heti ensi-iltaviikonlopun jälkeen. Elokuva jakoi mielipiteitä fanien ja tavallisten katsojien keskuudessa. Taistelu tulevaisuudesta on luonteeltaan suuren budjetin scifi-elokuva, joka perustuu kiinteästi itse tv-sarjan juonikuvioihin. Tapahtumat sijoittuvat viidennen ja kuudennen tuotantokauden väliin.
Toinen X-files elokuva X-Files: Usko koetuksella valmistui vuonna 2008, noin kymmenen vuotta ensimmäisen elokuvan ja vajaa kuusi vuotta itse sarjan loppumisen jälkeen. Elokuvassa eläkkeelle jäänyt Mulder ja lääkärinä työskentelevä Scully vedetään mukaan tutkimaan FBI-agentin katoamista länsi-Virginian lumisiin maisemiin. Elokuva muistuttaa enemmän kauhuelokuvaa ja muistuttaa juoneltaan ja tunnelmaltaan erityisesti Uhrilampaita enemmän kuin mikään osa koko sarjasta, jonka innoittaja kyseinen elokuva on ollut. Elokuva on sarjan luoja Chris Carterin valkokangasdebyytti ohjaajana. Elokuvan ensi-ilta oli Suomessa 1. elokuuta 2008.
Tuotanto
Sarjaa kuvattiin pitkään Vancouverissa Kanadassa. Kuudennen tuotantokauden aikana kuvaukset siirrettiin Yhdysvaltoihin Los Angelesiin.
Dana Scully sai nimensä baseballiin erikoistuneen toimittaja Vin Scullyn mukaan. 20th Century Fox Television -yhtiö olisi alun perin halunnut Scullyn rooliin tunnetun Hollywood-tähden.
Yksikään sarjan näyttelijä ei esiinny kaikissa 202 jaksossa.
Tv-sarjan tunnuslauseesta muodostui varsin tunnettu. MTV3 käänsi "The Truth is Out There" -lauseen aluksi virheellisesti muotoon "Totuus on tuolla ulkona". Sittemmin lause korjattiin muotoon "Totuus on tuolla jossain".
Palkinnot
Sarja sai 56 Emmy-ehdokkuutta ja se voitti niistä 15.
Taidekeskus Taarasti
Taidekeskus Taarasti on Lahdessa (ent. Nastola) sijaitseva taidekeskus, jossa on vaihtuvia taidenäyttelyitä. Keskus sijaitsee Pikku-Kukkasen rannalla, lähellä liikuntakeskus Pajulahtea. Taidekeskus Taarastin toimintaa ylläpitää Nastolan Taideyhdistys ry.
Etsijät (elokuva)
Etsijät (The Searchers) on John Fordin ohjaama eeppinen lännenelokuva vuodelta 1956. Elokuva pohjautuu Alan Le Mayn romaaniin The Searchers (1954). Se on kertomus keski-ikäisestä Yhdysvaltain sisällissodan veteraanista Ethan Edwardsista, jota näyttelee John Wayne. Edwards etsii ryöstettyä veljentytärtään veljensä adoptoiman Martin Pawleyn kanssa, jota näyttelee Jeffrey Hunter.
Taidekeskus Taarasti
Taidekeskuksen nykyinen rakennus on valmistunut vuonna 1990, ja sen on suunnitellut nastolalainen arkkitehti Erkki Aarti. Rakennuksessa on näyttelysali, jonka pinta ala on 240 neliötä.
Marco Motta
Marco Motta (s. 14. toukokuuta 1986 Merate, Italia) on italialainen jalkapalloilija, joka on pelannut kotimaansa lisäksi Englannissa, Espanjassa ja viimeksi Kyproksella.
Seuraura
Motta aloitti seurauransa Serie B:ssä pelaavassa Atalantassa, jossa hän pelasi 19 ottelua. Kaudet 2005-2009 hän pelasi Udinesessa, ja oli vuonna 2007-2008 lainalla Torinon joukkueessa. Vuonna 2009 hän siirtyi AS Romaan ja sieltä takaisin Udineseen. Vuonna 2011 Juventus osti hänet seuraan pysyvällä siirrolla. Kauden 2012 Motta pelasi lainalla Cataniassa.
Taidekeskus Taarasti
Alueella on myös kesänäyttämö, jossa on katos ja puiset penkit. Näyttämö on käytössä kesäaikaan, esimerkiksi kesäteatteriesityksissä. Taidekeskuksen tiloja vuokrataan myös yksityistapahtumia varten.
Nam Việt
Nanyue oli muinainen valtakunta, joka sijaitsi 200–100-luvuilla eaa. nykyisen Kiinan Guangdongin, Guangxin ja Yunnanin maakuntien sekä Pohjois-Vietnamin alueilla. Han-kiinalainen kenraali Zhao Tuo perusti valtakunnan Qin-dynastian lopussa ja kansan kulttuuriin siirtyi runsaasti tapoja Yue-kansalta ja keskisen Kiinan alueilta. Valtakunnan pääkaupunki oli Panyu, joka sijaitsi nykyisen Kantonin kaupungin paikalla. Hallintoa tehtiin siis Kiina n alueiden kautta.
Taidekeskus Taarasti
Vuonna 2017 Taidekeskus Taarastille myönnettiin Aukusti-palkinto edeltävän vuoden merkittävästä päijäthämäläisestä kulttuuriteosta.
Nam Việt
Vietnamissa valtakunnan ajanjaksosta käytetään nimitystä Triệu-dynastia.Asiasta on historiallisesti kiistoja, että onko tämä aika ulkomainen valtaus vai Vietnamin historiaan kuuluva hallitsija. Vietnamin nykyinen nimi tulee Qing Keisarilta Jiaqing lta kun vietnamilainen Gia Long oli alkuujaan pyytänyt uuden nimen Vietnamille. Ensiksi hän pyysi nimeksi samaksi kuin Nanyue, mutta Qing keisari kieltäytyi, ettei se sekoittuisi Nanyuen Kanssa. Nimityksestä on säilynyt diplomaattisia vaihtokirjeitä. Zhao Tuo oli kirjoittanut, että hän piti alkuperäiskansojaan vain "barbaareina". Tämän takia Vietnamin historioitsija Ngô Thì Sĩ (1726–1780) kieltäytyi pitämästä Zhao Tuoa Vietnamin johtajana sanoen, että hän asui Panyussa (Guangzhou) ja hallitsi vain epäsuorasti Hong-joen suistoa. Hän vertasi tätä Guangzhoussa sijaitsevan Etelä-Han-dynastian esimerkkiin.
Marco Motta
Maajoukkueura
Vuosina 2005–2009 Motta pelasi Italian alle 21-vuotiaiden maajoukkueessa. Pekingin olympialaisissa hän pelasi kuudessa ottelussa. Italian maajoukkueessa Motta pelasi ensimmäisen ottelunsa elokuussa 2010.
Taidekeskus Taarasti
Historia
Nastolan taideyhdistys perustettiin vuonna 1976. Se vuokrasi Matinpalon suvun edustajilta Taarastin tontin vuonna 1981. Vuokraamisen jälkeen tontilla käynnistyivät raivaustalkoot. Niitä seuranneina vuosina taideyhdistyksellä oli Taarastin tontilla jo toimintaa. Tontille valmistui esiintymislava kesäteatterin käyttöön. Esimerkiksi vuonna 1989 kerrotaan olleen 30 eri tapahtumaa, joissa kävi 6000 kävijää.
Etsijät (elokuva)
Elokuva menestyi kaupallisesti. Sitä ei kuitenkaan asetettu Oscar-ehdokkaaksi, mutta myöhemmin se on saanut omassa lajissaan arvostusta. Se on valittu vuonna 1989 Yhdysvaltojen Kongressin kirjaston National Film Registryyn. American Film Institute valitsi elokuvan vuonna 2007 sadan parhaan amerikkalaiselokuvan listalla sijalle 71.
Nam Việt
Historia
Nanyue hallitsi suurta osaa nykyistä eteläistä Kiinaa ja osia Vietnamista vuosien 206 ja 111 eaa. välillä. Vuonna 208 eaa. kiinalainen kenraali Zhao Tuo.
Vuonna 196 eKr. Zhao Tuo osoitti kunnioitusta Han keisarille Gaozulle, ja Han-dynastia kutsui Nanyuea "ulkomaiseksi palvelijaksi", eli vasallivaltioksi. Noin 183 eKr. Nanyuen ja Han-dynastian väliset suhteet kiristyi ja Zhao Tuo alkoi viitata itseään keisariksi, mikä viittaa Nanyuen ja Han-dynastian tasavertaiseen asemaan. Vuonna 179 eKr. Hanin ja Nanyuen väliset suhteet paranivat kun Zhao Tuo teki jälleen alistumisen han hallintoa kohtaan keisari Wen ille. Vuonna 113 eKr. Neljännen sukupolven johtaja Zhao Xing yritti saada Nanyue virallisesti mukaan Han-imperiumiin. Hänen pääministeri Lü Jia vastusti kiivaasti ja tappoi myöhemmin Zhao Xing in, asettamalla vanhemman veljensä Zhao Jiande n valtaistuimelle ja pakottaen vastakkainasettelun Han-dynastian kanssa. Seuraavana vuonna Han keisari Wu lähetti 100 000 sotilasta sotaan Nanyueä vastaan. Vuoden loppuun mennessä armeija oli tuhonnut Nanyuen ja vakiinnuttanut Han-vallan. Nanyue valtiona kesti 93 vuotta ja siinä oli viisi hallitsijasukupolvea. Nanyuen olemassaolo mahdollisti Lingnanin alueen välttyä kaaoksen Qin-dynastian romahduksesta. Se antoi eteläiselle alueelle mahdollisuuden välttää suurta osaa pohjoisten, pääasiassa Han-kiinalaisten alueiden kokemista vaikeuksista. Valtakunnan perustivat alun perin Kiinan Keski-Tasangolta tulevat johtajat ja he toivat kiinalaistyylisen byrokratian, edistyneen maatalouden ja käsityötekniikoiden tuomisesta eteläisten alueiden asukkaille sekä kiinan kieli ja kiinalainen kirjoitusjärjestelmä. Nanyue-hallitsijat edistivät "satojen yue-heimojen yhdenmukaistamisen ja kokoamisen" politiikkaa (kiina: 和集百越) ja kannustivat etnisiä han-maita muuttamaan keltaisen joen alueelta etelään. Nanyue-hallitsijat eivät sitten vastustaneet Yue- ja Han-kulttuurien omaksumista.
Etsijät (elokuva)
Tuotanto
pienoiskuva|270px|Elokuvan tapahtumat sijoittuvat Comancherianin valtaville tarunhohteisille lakeuksille, joihin kuuluu Staked Plains eli Llano Estacado. Kuvauspaikka oli kuitenkin [[Monument Valley.]]
The Searchersin on ohjannut John Ford ja tuottanut C. V. Whitney, tuotantoyhtiönä Warner Brothers. Elokuvan tapahtumapaikka on pääasiassa Luoteis-Texasin Llano Estacado, mutta sen kuvauspaikat olivat Arizonassa ja Utahissa sijaitsevassa Monument Valleyssa. Osa kohtauksista kuvattiin Utahin Mexican Hatissa ja Los Angelesissa Griffith Parkissa sijaitsevassa Bronson Canyonissa.
Elokuvassa käytettiin VistaVision-laajakangasjärjestelmää. Ford halusi alkuun näyttelijäksi Fess Parkerin, jonka näyttelijäntyö Davy Crockettina elokuvassa Davy Crockett – rajaseudun kuningas olisi tuonut hohtoa pesukarhunhattuun Jeffrey Hunterin roolissa Martin Pawleyna, mutta Walt Disney, jonka kanssa Parkerilla oli sopimus, ei antanut lupaa. Archive of American Televisionin videoiman Parkerin haastattelun mukaan Parker toteaa, että se oli hänen urallaan pahin yksittäinen ikävä sattumus.
Tausta
Eräät kriitikot ovat esittäneet, että Etsijöiden innoittajana olisi ollut comanche-soturien vuonna 1836 tekemä yhdeksänvuotiaan Cynthia Ann Parkerin kaappaus perheen kotiin Fort Parkeriin Texasiin tehdyn yllätyshyökkäyksen yhteydessä. Cynthia Ann Parker asui comanchien kanssa 24 vuotta, avioitui sotapäällikön kanssa ja sai kolme lasta, mutta Texas Rangers vapautti hänet vastoin hänen tahtoaan. Cynthia Annin eno James W. Parker kulutti suuren osan elämäänsä ja omaisuuttaan pakonomaiseen sisarentyttärensä etsintään samalla tavalla kuin Ethan Edwards tekee elokuvassa. Sitä paitsi Cynthia Annin vapauttaminen Texas Rangerin hyökkäyksen yhteydessä, joka tunnetaan nimellä Pease Riverin taistelu, muistuttaa Debbie Edwardsin pelastamista, kun Texas Rangers hyökkää Scarin ('Arpi') kylään.
Merkille pantavaa on vuonna 1868 julkaistussa Indian Peace Commissionin raportissa vuonna 1866 kerrottu hyökkäys teksasilaisen karjatilallisen James Boxin kimppuun:
Elokuvan tarinan lähetessä loppua Debbien halu lähteä Martyn kanssa Scarin luota poikkeaa merkittävästi historiallisista esikuvista. Todellisuudessa yli vuoden comanchien luona asuneet kaapatut lapset assimiloituivat yleensä hyvin voimakkaasti eivätkä halunneet pois tästä perheestään. Ilmiö muistuttaa jossain määrin Tukholma-syndroomaa, paitsi että entisten kaapattujen kiintymys intiaaniystäviään kohtaan ja heidän kulttuurinsa noudattaminen säilyi pitkään vielä sen jälkeen, kun heidät oli palautettu perheidensä luokse. Elokuvan päätös poikkeaa Le Mayn romaanista, jossa Debbie, comanche-nimeltään ”Kuivaheinähiuksinen”, pakenee sekä valkoisten että intiaanien luota. Marty löytää Debbien monen päivän kuluttua eräällä etsintäretkellään, kun tämä oli menettänyt uupumuksesta tajuntansa.
Elokuvassa Scarin comancheja kutsutaan nimellä nawyecka. Tavallisemmin tästä comanche-heimon alaryhmästä, jossa Cynthia Ann Parker asui, käytetään nimeä nokoni tai nocona. Eräät elokuvakriitikot ovat arvelleet, että sen comanche-kylään tehdyn ratsuväen hyökkäyksen historiallinen esikuva, jossa Look kuoli ja comancheja vietiin vangiksi kasarmialueelle, olisi ollut tunnettu Washita Riverin taistelu 27. marraskuuta 1868, kun everstiluutnantti George Armstrong Custerin 7. ratsuväki hyökkäsi Black Kettlen cheyenneleiriin Washita Riverille lähelle nykyistä Oklahoman Cheyenneä. Tapaus muistuttaa myös vuonna 1872 Red Riverin pohjoishaaralla sattunutta taistelua, jossa 4. ratsuväki vangitsi 124 comanchenaista ja -lasta ja vei heidät vangiksi Fort Conchoon.
Juoni
pienoiskuva|270px|Elokuvan juonta kuljettaa Waynen esittämän Ethanin ja hänen veljensä vaimon Marthan välinen joidenkin kriitikoiden siinä näkemä lausumaton rakkaus ja Ethanin halu kostaa Marthan puolesta. Monet kriitikot väittävät, että Ethan Edwards rakastaa veljensä vaimoa Marthaa. Elokuvan dramatiikan suhteen se on toki päähenkilön käyttäytymisen voimakkain selittäjä. Tämän juonen pohjavirran säpsähdyttävin osa on, että dialogissa ei ole sanaakaan, joka viittaisi Ethanin ja Marthan keskinäisiin tunteisiin, huolimatta sen juonen kannalta keskeistä merkitystä. Kaikki viittaukset suhteeseen ovat visuaalisia.
Teemat
pienoiskuva|270px|Natalie Wood Debbien roolissa. Elokuvan läpäisee myös rotusekoituksen teema. Ethan toistaa useaan kertaan, että hän tappaa veljentyttären mieluummin kuin antaisi tämän elää yhdessä ”inkkarin” kanssa. Hän sanoo, että ”elämä comanchen kanssa ei ole oikeata elämää”. Elokuvan miellyttäviin hahmoihin kuuluva Vera Milesin esittämä hahmo Laurie sanoo Martinille, kun tämä selittää, että hänen on suojeltava adoptiosisartaan, että ”Ethan ampuu luodin sen päähän. Martha takuulla haluaa hänen tekevän sen”. Tämä tunteenpurkaus tekee selväksi, että miellyttävimpänäkin pidetyt hahmot olivat läpikotaisin rasismin ja rotusekoituksen pelon leimaamia. Cosmopolitanissa vuonna 1964 julkaistussa haastattelussa Ford sanoi:
Palkinnot ja huomionosoitukset
pienoiskuva|270px|Elokuvan tapahtumat sijoittuvat Texasiin, mutta sitä kuvattiin muun muassa [[Monument Valleyssa Utahissa.]]
Yhdysvaltojen Kongressin kirjasto arvioi Etsijät vuonna 1989 ”kulttuurisesti, historiallisesti ja esteettisesti merkittäväksi”, ja se valittiin säilytettäväksi National Film Registryssa. Yhdysvaltalaisen American Film Institute vuoden 2007 luettelossa parhaista elokuvista Etsijät oli 12. sijalla. Vuonna 2008 American Film Institute nimesi Etsijät parhaaksi yhdysvaltalaiseksi lännenelokuvaksi. American Film Institute (AFI) nimesi sen 2008 yhdeksi merkittävimmistä yhdysvaltalaisista lännenelokuvista. Lisäksi se on 12. sijalla AFIn vuonna 2007 valitsemista sadasta parhaasta yhdysvaltalaisesta elokuvasta. Etsijät on usein mainittu ehdokkaaksi valittaessa elokuvahistoria parhaina pidettyjä elokuvia, muun muassa englantilaisen elokuvalehden Sight & Soundin kyselyissä. Vuonna 1972 Etsijät äänestettiin 18. sijalle, vuonna 1992 viidennelle sijalle. Vuonna 2002 se oli sijalla 11. Vuonna 2012 se oli seitsemäntenä. Myös Cahiers du cinéma on nostanut elokuvan korkealle, sijalle 10, laatimassaan kaikkien aikojen sadan parhaan elokuvan luettelossa. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Etsijät oli mukana heistä kahdentoista listalla.
American Film Instituten sadan elokuvan listalla:
Merkitys
Etsijät on vaikuttanut moniin elokuviin. Valmistellessaan Arabian Lawrencea (1962) David Lean katsoi elokuvan yhä uudestaan saadakseen apua siihen, miten maisemaa pitää kuvata. Ethan Edwardsin astuminen kuvaan Etsijöissä laajan preeria poikki on selvästi antanut vaikutteita siihen, miten Sherif Ali kulkee aavikon poikki Arabian Lawrencessa. Sam Peckinpah viittasi joukkomurhan jälkiselvittelyyn ja hautajaiskohtaukseen lännenelokuvassaan Major Dundee (1965). Martin Scorsesen elokuvassa Kuka kolkuttaa ovelleni on pitkä kohtaus, jossa kaksi päähenkilö keskustelee Etsijöistä. Sergio Leone mainitsi Etsijät yhdeksi suosikkielokuvistaan ja viittaa siihen elokuvan Huuliharppukostaja keskeisessä kohtauksessa (1968). Samanlaisessa kohtauksessa siihen on viitattu myös Bollywood-elokuvassa Sholay. Tähtien sodassa Luke Skywalkerin talon polttamisessa on visuaalisia ja kerronnallisia yhtäläisyyksiä talon polttamiseen Etsijöissä. Myös kuvan rajaus laukauksissa läpi aukon suusta, jossa R2-D2 piileskelee, kun Obi-Wan Kenobi katoaa, on täysin samanlainen kuin rajaus Ethan Edwardsin kohdatessa uudestaan veljentyttärensä Debbien. Toinen suora lainaus on elokuvassa Tähtien sota: Episodi II – Kloonien hyökkäys kohtauksessa, jossa Anakin Skywalker lähestyy Tusken Raiderin asujaimistoa pelastaakseen äitinsä. Kohtaus on rajattu täsmälleen samalla tavalla kuin Ethan Edwards, kun hän katselee comancheleiriä ennen kuin pelastaa Debbien.
Korealaisen ohjaajan Chan-wook Parkin elokuvan Oldboy ääniraidalla on kappaleita, jotka on nimetty tunnettujen lännenelokuvien ja film noir -elokuvien mukaan. Yksi kappaleista on tämän elokuvan kunniaksi nimeltään ”The Searchers”.
Taidekeskus Taarasti
Historia
1980-luvulla taideyhdistyksen puheenjohtajana toimi Esko Koskinen, joka oli Vaakakoskinen Oy:n yrittäjä. Koskinen oli merkittävä moottori taidekeskuksen perustamisessa, tontin vuokraamisessa ja uudisrakennuksen edistämisessä. Hänet palkittiinkin vuonna 1989 vuoden nastolalainen tunnustuksella.
Ajatus taidehallin perustamisesta oli jo tonttia vuokrattaessa, mutta rahoitus oli tuolloin vielä esteenä. Taarastin merkitys huomattiin, ja kunnan päättäjät myönsivät sille vuonna 1988 rahoitusta, joka mahdollisti uudisrakennushankkeen. Kaksikerroksisen rakennuksen suunnitteli nastolalainen arkkitehti Erkki Aarti. Rakentaminen pääsi käyntiin keväällä 1989. Vierasta työvoimaa kerrotaan olleen 1-2 henkeä kerrallaan, ja rakentamisessa talkoohengellä oli suuri merkitys.
Tuamotu
125px|thumb|Tuamotun lippu Tuamotu on maailman suurin atolliketju. Se sijaitsee Ranskan Polynesiassa, Tyynellämerellä. Tuamotulla on yhteensä noin 16 600 asukasta (2012).
Ranska on tehnyt ydinkokeita Tuamotuun kuuluvilla Mururoan ja Fangataufan saarilla.
Tuamotu jakautuu useisiin pienempiin saariryhmiin, joita ovat:
Murasame (1902)
Murasame oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka myytiin romutettavaksi 14. helmikuuta 1926.
Valmistus
Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 20. maaliskuuta 1902. Alus laskettiin vesille saman vuoden lopulla 29. marraskuuta ja valmistui 7. heinäkuuta 1903.
Palvelus
Alus osallistui Venäjän–Japanin sodassa Port Arthurin, Keltaisenmeren ja Tsushiman meritaisteluihin.
Murasame luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926.
Afrikanlintuhaukka
pienoiskuva Afrikanlintuhaukka (Accipiter tachiro) on haukkojen heimoon kuuluva lintu. Sitä tavataan Keski- ja Lounais-Afrikan alueella Angolassa, Beninissä, Botswanassa, Burundissa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Eritreassa, Etiopiassa, Gabonissa, Gambiassa, Ghanassa, Guineassa, Guinea-Bissaussa, Keniassa, Liberiassa, Malawissa, Mosambikissa, Namibiassa, Nigeriassa, Ruandassa, Senegalissa, Sierra Leonessa, Somaliassa, Etelä-Afrikassa, Sudanissa, Swazimaassa, Tansaniassa, Togossa, Ugandassa, Sambiassa ja Zimbabwessa.
Alalajit
Laji jakautuu kuuteen alalajiin:
HeavensDust
HeavensDust on japanilainen metalliyhtye. Se syntyi vuonna 2000 yhtyeen laulaja-kitaristin. Shinin ideasta yhdistellä perinteistä japanilaista musiikkia moderniin länsimaalaiseen äänimaailmaan, joka sisällyttää muun muassa nu-metallin sekä raskaamman rockmusiikin vaikutteita.
Historia
Vuonna 2000 Shinsaku (Shin), Mai ja Atushi perustivat HeavensDust-yhtyeen. Samana vuonna he julkaisivat albumin "Darkends" ja levy arvosteltiin ensimmäiseksi MP3.COMin Top Metal Chartissa, Deftonesin, Marilyn Mansonin ja Slipknotin yläpuolelle.
2003 Ajo liittyi luomaan perinteisen japanilaisen musiikkimaailman taiko-rummuilla. Samana vuonna Japanilainen levy-yhtiö "Cloud Nine Records" julkaisi DVDn "Tokyo Party Nights 2003". HeavensDust esiintyi DVDllä ja eli heidän musiikkiaan oli DVDn ääniraidalla. He julkaisivat myös albumin Seven Sins omakustanteena. 2004, nettiradioasemalla Chronix Aggression Weekly Top 10, HeavensDust sijoittui ensimmäiseksi kappaleella "Cage" sekä kolmanneksi kappaleella "Falling to Decay"  Kornin sekä Linkin Parkin yläpuolelle.
Rarotongan kieli
pienoiskuva|Rarotongankielinen tiedote koskien [[Koronaviruspandemia 2019–|koronaviruspandemiaa.]] Rarotonga (omakielinen nimi: Te Reo Maori ) on polynesialainen kieli. Sitä puhutaan pääasiassa Cookinsaarten eteläisellä saariryhmällä. Vuonna 2018 arvioitiin, että rarotongaa puhuu enintään hieman yli 20 000 ihmistä. Rarotonga on hyvin läheistä sukua maorin kielen kanssa ja sitä kutsutaankin usein nimellä Māori Kūki 'Āirani eli "Cookinsaarten maori". Toinen nimitys kielelle on Te reo Ipukarea eli "esivanhempien kotimaan kieli". Rarotongan lähimpiä sukulaiskieliä ovat tuamotu ja maori.
HeavensDust
Historia
Kesällä 2009 HeavensDust ilmoitti Kazhan yhtyeestä eroamisesta sivuillaan. Lopulta vuoden 2009 lopulla yhtyeen jäsenistö oli muuttunut radikaalisti ja nykyisin yhtyeen kokoonpano sisältää seuraavat: Shin, Ajo, 5hiNo ja HAL. 2010 yhtye ilmoitti kahdesta uudesta jäsenestä Okaji(rummut) ja Daisuke Kaminaga (Shakuhachi) sekä uusi kappale Cry and Fall julkaistiin yhtyeen myspace-sivulla. 2010 yhtye julkaisi Albumin To All The Things I've lost. HeavensDust teki yhteistyötä Evans Bluen laulajan, Dan Chandlerin kanssa, EPllä "The Sound of Hope" ja kappaleessa "More than this". 2011 yhtye teki sopimuksen Daruma Labelin kanssa (Domo Records) ja julkaisi US debyytti levyn The Ashes Still Warm 2012. 2013 yhtye ilmoitti jälleen jäsenmuutoksia.
Rarotongan kieli
Rarotongan kieli on ollut virallinen kieli englannin rinnalla Cookinsaarilla vuodesta 2003. Vuoden 2018 väestönlaskennassa selvisi, että saaren asukkaista 94 % osaa englantia ja kaksikielisiä on 18,3 % väestöstä.
Kieltä kirjoitetaan latinalaisin aakkosin. Raamattu on käännetty rarotongaksi vuonna 1972.
Rarotongalla katsotaan olevan viisi murretta. Kieli luokitellaan uhanalaiseksi.
Konsonantit
* [s] esiintyy vain Tongarevan murteissa.
Glottaaliklusiili esiintyy vain eteläisissä murteissa. Manihikin/Rakahangan sekä Tongarevan murteissa sen asemasta käytetään [h]. Likvida realisoituu äänteenä [l], kun taas Manihikin/Rakahangan ja eteläisissä murteissa sen tilalla esiintyy [ɾ].
Vokaalit
Kaikki rarotongan vokaalit voivat esiintyä sekä lyhyinä että pitkinä.
Elvytys
Uuden-Seelannin Tyynenmeren kansojen ministeriö viettää vuosittain Rarotongan kielen viikkoa, jolloin kieltä tuodaan esille erilaisilla tapahtumilla ja ihmisiä kannustetaan käyttämään sekä opettamaan kieltä. Vuonna 2019 viikkoa vietettiin 4.–10. elokuuta ja teemana oli Taku rama, taau toi: ora te Reo – My Torch, Your Adze: The Language Lives (suom. "minun soihtuni, sinun talsosi: kieli elää").
Garching bei München
Garching bei München on kaupunki Baijerin osavaltiossa Saksassa aivan Münchenin läheisyydessä. Kaupungin asukasluku oli vuoden 2020 lopussa 17 192 ja sen pinta-ala on 28,16 neliökilometriä. Garching bei Münchenissä sijaitsee yksi Max Planck -instituuteista ja Euroopan eteläisen observatorion päämaja.
Ensimmäinen maininta Garching bei Münchenistä on vuodelta 915. 31. lokakuuta 1957 käynnistettiin Garchingissa Länsi-Saksan ensimmäinen kokeellinen ydinreaktori. Paikkakunnasta tuli kaupunki 1990 ja osa Münchenin teknillisestä yliopistosta muutti sinne 1997.
Kaupungin väkiluvun kehitys viime vuosikymmeninä:
Ystävyyskaupungit
Lähde:
Paavo Leiviskä
Paavo Leiviskä (s. 13. lokakuuta 1945 Pyhäntä) on suomalainen kestävyysjuoksija, jonka aktiiviuran menestyksekkäimmät vuodet sijoittuivat 1970-luvulle. Huippuvuosinaan Vaalan Karhua edustaneen Leiviskän parhaat saavutukset tulivat maratonjuoksussa.
Paavo Leiviskä edusti Suomea maratonilla Rooman EM-kisoissa 1974 sijoittuen yhdeksänneksi ajalla 2.22.45,6. Maratonin Suomen mestaruuden Leiviskä voitti vuosina 1974 ja 1975. Hän juoksi maratonin ennätyksekseen 2.15.10,2 Hyvinkään vuoden 1974 SM-kilpailussa. Samana vuonna Leiviskä sijoittui Kalevan kisoissa 10 000 metrin juoksussa viidenneksi ennätyksekseen jääneellä ajalla 28.53,6.
Skatan tila
thumb|Skatan tilan päärakennus thumb|Skatan tilan piharakennus thumb|Skatan tilan talli Skatan tila sijaitsee Helsingin Vuosaaren Uutelassa. Skatan tilaa vuokraa nykyään Sininauhaliitto. Skatan tilalla järjestetään luontoavusteista Green Care -toimintaa sosiaali- ja terveysjärjestöille. Sininauhaliiton Vihreä Veräjä auttaa sote-järjestöjä luontotoiminnan kehittämisessä, ja Skatan tila toimii tukikohtana tälle toiminnalle. Tilalla on käynyt muun muassa mielenterveyskuntoutujia, maahanmuuttajataustaisia ja kehitysvammaisia.
Tilalla työskenteli ja asui Miina Äkkijyrkkä, joka piti tilaa kotinaan ja kuvanveistopaikkanaan. Hän piti tilalla myös karjaa. Äkkijyrkkä asui Skatassa vuosina 1996–2010 kunnes hänet häädettiin tilalta.
Stephen Wäkevä
pienoiskuva|Stephen Wäkevä 1890-luvulla. Stephen Wäkevä (1833 Säkkijärvi – 1910) oli venäläinen hopeaseppä, jolla oli suomalaiset sukujuuret.
Unkari talviolympialaisissa 2018
Unkari osallistui Pyeongchangin talviolympialaisiin 2018. Maata edusti 19 urheilijaa, jotka kilpailivat kuudessa urheilumuodossa. Urheilijoista naisia oli kymmenen ja miehiä yhdeksän. Yli puolet joukkueesta, kymmenen, oli kaukalopikaluistelijoita. Avajaisissa joukkueen lippua kantoi pikaluistelija Konrád Nagy.
Åkerblom-liike
Åkerblom-liike tai åkerblomilaisuus oli lahko Suomessa 1910-luvun lopulla ja 1920-luvun alussa. Liikkeen johtajana toimi Maria Åkerblom yhdessä muun muassa Eino Vartiovaaran kanssa.
Liike sai alkunsa Snappertunassa vuonna 1917, jolloin kaksitoistavuotiaan Åkerblomin uskottiin saavan profetioita Jumalalta. Åkerblom oli vakavasti sairas ja saarnasi nukkuessaan transsinkaltaisessa tilassa. Åkerblom alkoi saada kannattajia.
Maria Åkerblom aloitti toimintansa Etelä-Suomessa, mutta suuren kannatuksen hän sai vasta siirryttyään Pohjanmaalle. Kokkolan ruotsinkielisten parissa liike kasvoi, samaten muun muassa Teerijärven kylässä.
1910-luvun ja 1920-luvun taitteessa kritiikki liikettä vastaan kasvoi. Huhujen mukaan liikkeen jäsenet pahoinpitelivät ihmisiä. Väitettiin myös, että liikkeen jäsenet varastelivat. Oikeuden käsittelyyn tuli myös tapaus, jossa Maria Åkerblom olisi ampunut yleisellä paikalla nimismiestä päin. Paikalla olleet liikkeen jäsenet todistivat tätä vastaan. Rikokset ja väärät valat johtivat yhä useampien jäsenten vangitsemiseen.
Åkerblom-liikkeen johtajat olivat vaatineet jäseniään luovuttamaan omaisuutensa liikkeelle. Ensin jäsenet muuttivat Helsinkiin, ja tavoitteena oli myöhemmin siirtyä Pyhään Maahan. Rikokset, vankeustuomiot ja niitä seuranneet ongelmat johtivat kuitenkin liikkeen kuihtumiseen. Åkerblom itse joutui vankilaan kahdeksaksi vuodeksi, jona aikana liike oli pirstaloitunut. Ainoastaan pieni ryhmä pysyi Åkerblomille uskollisena hänen kuolemaansa (1981) asti.
Muu toiminta
Kansalaissodan jälkeen vallinneen elintarvikepulan aikana åkerblomilaiset harjoittivat Kokkolassa hyväntekeväisyyttä. He kutsuivat luokseen varattomien perheitten nälkää näkeviä lapsia ja tarjosivat heille ruokaa. Myöhemmin liike järjesti leikki- ja askarteluiltoja, joita Maria Åkerblom johti.
Fourtou
Fourtou on Ranskan kunta Oksitanian alueella Auden departementissa maan eteläosassa. Se sijaitsee Limoux’n kaakkoispuolella Corbièresin vuoristoalueella. Kunnan pinta-ala on 20,5 neliökilometriä ja siellä on arviolta 71 asukasta (vuonna 2016).
Kylä on kunnan keskellä, ruisseau du Moulinin vasemmalla puolella, Orbieujoen varrella, jonka lähde on kunnan pohjoisosassa.
Loulouni
Loulouni on maalaiskunta ja sen keskuskylä Sikasson alueen Kadiolon piirissä Malissa. Se sijaitsee 60 kilometriä Kadiolosta maanteitse koilliseen. Kunnassa on 41 100 ja keskuskylässä 5 300 asukasta (vuonna 2009).
Loulounin kunta rajoittuu lännessä Kadiolon piirin Fouroun, etelässä Kadiolon ja Zégouan, koillisessa Nimbougoun sekä pohjoisessa Kaïn ja Sikasson piirin Lobougoulan ja Kaboïlan kuntiin ja kaakossa Burkina Fasoon. Maisemaa leimaavat tasangot, laaksot ja mäet. Seutu kuuluu Sudanin vyöhykkeeseen. Kasvillisuus on metsäsavannia ja galleriametsiä.
Kuntaan kuuluu 29 kylää. Asukkaat ovat etupäässä senufoja. Lisäksi on samoja, djulia, fulbeja ja dogoneja. Vallitseva uskonto on islam. Kunnassa on myös kristittyjä ja animisteja.
Loulounin kautta kulkee Sikassosta Norsunluurannikon rajalle johtava maantie RN7. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja pienimuotoista kaupankäyntiä.
Yhdysvaltain salibandymaajoukkue
Yhdysvaltain salibandymaajoukkue on USFBA:n hallinnoima joukkue, joka edustaa Yhdysvaltoja kansainvälisissä otteluissa. Yhdysvallat on salibandyn maailmanrankingin sijalla 11. Yhdysvallat yritti lähettää miesten vuoden 1998 maailmanmestaruuskilpailuihin joukkueen, mutta yritys kaatui sponsorien puutteeseen. Maa oli maailmanmestaruuskilpailuissa mukana ensimmäistä kertaa 2002 ja sijoittui 14:nneksi. Joukkueessa oli yhdysvaltalaisten pelaajien lisäksi suomalaisia, ruotsalaisia, norjalaisia ja sveitsiläisiä.
Adolf Joffe
thumb|175px|Adolf Joffe. Adolf Abramovitš Joffe (, 22. lokakuuta 1883 Simferopol – 17. marraskuuta 1927 Moskova) oli neuvostoliittolainen poliitikko ja valtiomies.
Adolf Joffe syntyi karaiimitaustaiseen kauppiasperheeseen. Hän opiskeli Berliinin yliopiston lääketieteellisessä ja Zürichin yliopiston oikeustieteellisessä tiedekunnassa. Joffe liittyi Venäjän sosiaalidemokraattiseen työväenpuolueeseen 1890-luvun lopussa, kuului menševikkeihin, työskenteli ulkomailla Lev Trotskin kanssa ja oli karkotettuna Siperiassa.
Vuonna 1917 Joffe liittyi bolševikkipuolueeseen ja toimi Pietarin neuvoston, Venäjän toimeenpanevan keskuskomitean ja Pietarin sotilaallisen vallankumouskomitean jäsenenä. Hänet valittiin myös Perustuslakia säätävän kokouksen edustajaksi.
Vuonna 1918 Joffe osallistui Brest-Litovskin rauhanneuvotteluihin ja toimi Neuvosto-Venäjän suurlähettiläänä Berliinissä. Vuonna 1919 hän oli Ukrainan sosialistisen neuvostotasavallan maanpuolustusneuvoston jäsen ja valtionkontrollin kansankomissaari. Vuonna 1920 hän osallistui Viron, Latvian, Liettuan ja Puolan kanssa käytyihin rauhanneuvotteluihin. Vuonna 1921 Joffe työskenteli Keski-Aasiassa ja myöhemmin suurlähettiläänä Kiinassa ja Itävallassa. Vuosina 1925–1927 hän toimi yhtenä trotskilaisen puolueopposition johtajista. Vakavasti sairaana hän teki itsemurhan.
Laura (kappale)
”Laura” on David Raksinin säveltämä ja Johnny Mercerin sanoittama musiikkikappale vuodelta 1945.
Raksin sävelsi kappaleen alun perin 20th Century Foxin vuoden 1944 elokuvaan Laura. Elokuvan tunnusmelodiaksi oli alun perin tarkoitettu Duke Ellingtonin sävellystä ”Sophisticated Lady”, mutta Raksin ei katsonut sen sopivan päähenkilölle. Hän sai viikonlopun aikaa säveltää korvaava tunnussävel. Säveltäjä sai sunnuntaina erokirjeen vaimoltaan ja sai siitä lopulta idean elokuvaan sopivaksi melodiaksi. Ohjaaja Otto Preminger ja musiikillinen johtaja Emil Newman käyttivät sävellystä erilaisina sovituksina useassa elokuvan kohtauksessa.
Seuraavana vuonna Johnny Mercer palkattiin kirjoittamaan sävellykseen sanat. Mercer on sanonut ettei oikeastaan muistanut kappaletta vaikka olikin nähnyt elokuvan. Hänelle toimitettiin melodia ja määrättiin, että kappaleen nimeksi oli tultava myös ”Laura”.
Laulusta tuli julkaisuvuotenaan suosittu. Woody Hermanin levytys nousi listoilla neljännelle sijalle ja sitä myytiin yhteensä yli miljoona kappaletta. Myös Johnnie Johnstonin, Freddy Martinin, Jerry Waldin ja Dick Haymesin versiot nousivat vuonna 1945 singlelistan kymmenen kärkeen. Myöhemmin kappaleen ovat levyttäneet lukuisat artistit ja sitä pidetään jazzstandardina.
Ragnar Länsivuori
Ragnar Valdemar Länsivuori (25. huhtikuuta 1889 Helsinki – 29. marraskuuta 1946) oli suomalainen näyttelijä ja teatterinjohtaja. Hän teki pitkän uran työväennäyttämöillä ympäri Suomen.
Elämä ja ura
Ragnar Länsivuoren vanhemmat olivat koneenkäyttäjä Karl Victor Johansson ja Olga Josefina Vesterberg. Ennen teatteriuraansa hän työskenteli päähinetehtaan konemiehenä. Länsivuori opiskeli lausuntaa. Hän aloitti taiteellisen uransa avustajana ja iltanäyttelijänä Sörnäisten Työväen Näyttämöllä 1904. Seuraavan vuosikymmenen puolivälissä hän työskenteli lyhyen aikaa Koiton Näyttämön johtajana, ja sen jälkeen hänellä oli useita johtajanpestejä työväen näyttämöillä eri puolilla Suomea. 1930-luvun alussa Länsivuori toimi Kajaanin Työväen Näyttämön johtajana. 1930-luvun puolivälissä hän työskenteli menestyksekkäästi Iisalmen Työväen Näyttämön johtajana.
Länsivuoren näyttämötehtäviä olivat muun muassa Nummisuutarien Esko ja Daniel Hjortin nimiosa.
Kaupunkitutkimusinstituutti
Kaupunkitutkimusinstituutti Urbaria on Suomen ensimmäinen kaupunkitutkimukseen keskittynyt monitieteinen toimintayksikkö ja toimii Helsingin yliopistossa. Instituutin tavoitteena on kansainvälisesti korkeatasoinen kaupunkitutkimus, kaupunkitutkimuksen opetus sekä alan asiantuntijoiden ja tutkimuksen yhteiskunnallisen vaikuttavuuden edistäminen.
Instituutin tärkeimpänä tehtävänä on vastata jo vuosikymmeniä käynnissä olleeseen kaupungistumisen myötä muodostuneisiin monimutkaisiin haasteisiin. Kaupunkitutkimusinstituutti tuokin yhteen ihmisiä, osaamista ja ideoita eri tieteenaloilta. Akatemian sisäisen yhteistyön lisäksi instituutin tarkoituksena on parantaa vuorovaikutusta muun yhteiskunnan kanssa.
Helsingin yliopistossa harjoitettava kaupunkitutkimus on organisoitu tällä hetkellä useana kokonaisuutena. Kaupunkitutkimusinstituutti Urbaria on matemaattis-luonnontieteellisen tiedekunnan, valtiotieteellisen tiedekunnan, bio-ja ympäristötieteellisen tiedekunnan ja humanistisen tiedekunnan yhteinen verkostomaisesti toimiva kokonaisuus ja osa perustettavaa Kestävyystieteen instituuttia. Kaupunkitutkimusinstituutin lisäksi Helsingin yliopisto on osa Kaupunkiakatemiaa.
Kaupunkitutkimusinstituutti on perustettu 2018. Sen johtajana toimii professori Mari Vaattovaara.
Néa Péramos (Kavála)
Néa Péramos on Kreikan kaupunki, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kaupungin väkiluku on 3 514 (vuonna 2011).